Sawubona | LekkeSlaap
Vanaf R6 360 per nag (plek vir 8)
Sawubona is 'n selfsorgvakansiehuis is die luukse Zimbali Kuslandgoed aan die Noordkus. Die landgoed spog met verskeie sake- en ontspanningsgeriewe en 'n privaat strand.
Dié dubbelverdiepinghuis het slaapplek vir 8 gaste en beskik oor 4 kamers, 3 badkamers, 'n gastetoilet en oopplan-leefareas. Die hoofslaapkamer is op die onderste verdieping en het 'n koningingrootte-bed en 'n en suite-badkamer met 'n aparte stort, bad, dubbelwasbak en 'n buitestort. Die ander 3 kamers is almal op die boonste verdieping en die tweede kamer het 'n koningingrootte-bed en 'n en suite-badkamer met 'n stort. Die derde en vierde kamer het elk 2 enkelbeddens en deel 'n derde badkamer met 'n stort, wasbak en 'n toilet.
Die kombuis is toegerus om etes voor te berei. Die formele sit- en eetkamer langsaan lei na 'n onderdak-kuierarea met 'n uitsig oor die tuin en die Koidam. Die huis het 'n TV-kamer en daar is 'n dubbelmotorhuis met parkeerplek vir 2 voertuie.
Gaste het toegang tot die oord se geriewe soos swembaddens, tennis- en muurbalbane, die 18 putjie-gholfbaan, kroeë, 'n koffiewinkel, kinderdoendinge en trou- en konferensiegeriewe. Die oord is slegs 20 km vanaf die King Shaka Internasionale Lughawe.
’n Bespreking by Sawubona sluit in: